**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2017. június 27-I RENDES ÜLÉSÉRŐL.**

**Rendeletek:**

**9/2017. (VI.28.)**

**10/2017. (VII.03.)**

**Határozatok:**

**33/2017. (VI. 27.)**

**34/2027. (VI. 27.)**

**35/2017. (VI. 27.)**

**37/2017. (VI. 27.)**

**38/2027. (VI. 27.)**

**39/2017. (VI. 27.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2017. JÚNIUS 27-i rendes üléséről.

Jelen vannak: Tóth Istvánné polgármester, Bogár István, Dormán Jenő, Simon Viktória,

Patakiné Sümegi Mária Erzsébet képviselők,

Fazekas István jegyző.

Távol voltak: Sipos László és Vizlendvai László képviselők.

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Simon Viktória képviselőket.

A javaslatot a képviselőtestület egyhangúlag tudomásul vette.

Ezután javaslatot tett a napirendre:

1./ Vízmű vagyonátadásról tájékoztatás

Előadó: Arnhoffer András elnök-vezérigazgató

2./ Az önkormányzat Helyi Építési Szabályzatának módosítása

Előadó: Tóth István Jánosné polgármester

3./ Egyéb ügyek

**Zárt ülés:**

4./ Polgármester beszámolója polgármester hatáskörben hozott döntésekről

Előadó: Tóth István Jánosné polgármester

A napirendi javaslatot a képviselőtestület egyhangúlag elfogadta.

1./ Vízmű vagyonátadásról tájékoztatás

Előadó: Arnhoffer András elnök-vezésigazgató

Tóth István Jánosné polgármester köszöntötte Arnhoffer Andrást a Zalavíz Zrt. elnök-vezérigazgatóját, valamint arra kérte, hogy tájékoztassa a képviselőtestületet a vagyonátadásról.

Anrhoffer András elnök-vezérigazgató jogi szabályozás írja elő, hogy vagyonértékelést el kellett végezni. A Viziközmű-rendszer üzemeltetési kérdéseiről egy üzemeltetési szerződés rendelkezhet. A közös tulajdonban levő víziközmű vagyonelemek 2017. január 1-től bérleti-üzemeltetési formában vannak működtetve. Avíziközmű-szolgáltatásról szóló törvény alapján egy víziközmű-rendszer üzemeltetési kérdéseiről egy üzemeltetési szerződés rendelkezhet. Az üzemeltetési viszonyok egyszerűsítése érdekében a víziközmű-vagyon tulajdonjogát az ellátásért felelősök egymás között térítésmentesen,nyilvántartási értéken történő átvezetéssel átruházhatják. Ennek kapcsán lenne szükség az önkormányzat tulajdonában lévő 6 ezrelék tulajdoni hányad átruházása Zalaegerszeg Megyei jogú Város Önkormányzata részére.

Ennek kapcsán az ingatlanok rendezése megkezdődött, ezért történt az ügyvédi megkeresés.

A képviselőtestület tagjai a tájékoztatást elfogadták, szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 33/2017. (VI.27.) számú határozata**

Teskánd Község Önkormányzat Képviselőtestülete a tulajdonában lévő vízmű ingatlanok térítésmentes átadásához hozzájárul.

Felhatalmazza a polgármestert az ingatlan tulajdoni hányadok tulajdonjogának átruházásáról szóló megállapodás aláírására.

Arnhoffer András távozott az ülésről.

2./ Az önkormányzat Helyi Építési Szabályzatának módosítása

Előadó: Tóth István Jánosné polgármester

/ Írásos előterjesztés a jegyzőkönyv melléklete./

Tóth István Jánosné polgármester elmondta, hogy az írásos előterjesztést a képviselőtestület tagjai megkapták, javasolta, hogy a kiküldött előterjesztésnek megfelelően a módosítást fogadják el.

Először Teskánd Község Szabályozási Tervéről és a Helyi Építési Szabályozásáról szóló 1/2014. (II.10.) önkormányzati rendelet módosítását tette fel szavazásra:

Teskánd Község Önkormányzat Képviselőtestülete egyhangúlag / 5 igen szavazattal / a következő rendeletet alkotta:

**Teskánd Község Önkormányzata 9/2017. (VI.28.) önkormányzati rendelete**

/ Teskánd Község Szabályozási Tervéről és a helyi Építési Szabályozásáról szóló 1/2014. (II.10.) önkormányzat rendelet a jegyzőkönyv melléklete.

Tóth István Jánosné polgármester elmondta, hogy szükséges a Településszerkezeti Terv módosítása is a kiadott határozati javaslatnak megfelelően.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 34/2017. (VI. 27.) számú határozata**

Teskánd Község Önkormányzata az épített környezet alakításáról és védelméről szóló 1997. évi LXXVIII. törvény 9/B. §. (2) bekezdés b) pontja alapján Teskánd Község Településszerkezeti Tervét a határozat mellékletét képező formában és tartalommal módosítja.

A településszerkezeti terv rajzi, valamint szöveges munkarészből áll. A településszerkezeti terv a településszerkezeti tervlapok módosítását 1. és 2. számú tervlapok tartalmazzák.

Teskánd Község Önkormányzata Képviselő-testületének a településszerkezeti terv megállapításáról szóló 2/2014. (I.28.) számú határozata a tervezési területen hatályát veszti.

3./ **Egyéb ügyek**

a./ Tóth István Jánosné polgármester az elmúlt ülés óta történt eseményekről tájékoztatta a képviselőtestületet:

- a Sprint Kft-től kért ajánlatot Németh András melletti árokra: a teljes lefedés 2.5 millió forintba kerülne, 14 m zárt lefedés, mederlapozás + kerítés helyreállítás 2.9 millió forintos költséggel járna. A Sprint Kft-től még vár egy olyan ajánlatot, hogy 40-es műanyagcső lenne kiépítve.

Patakiné Sümegi Mária Erzsébet van-e erre a költségvetésben fedezet?

Tóth István Jánosné nem terveztek erre fedezetet.

Bogár István a probléma az, hogy mindenki ezt fogja kérni, akinek a területén vízelvezető árok van.

Patakiné Sümegi Mária Erzsébet valami megoldást kell erre találni. Azt látja, hogy az önkormányzat költségvetésében nincs erre pénz.

Tóth István Jánosné polgármester Németh András kérte, hogy kössenek rá megállapodást és 2 év alatt végezzék el a munkát.

Patakiné Sümegi Mária Erzsébet 2 év nagyon kevés.

Dormán Jenő szakaszolni kellene a munkát.

Tóth István Jánosné a következő ülésre meg lesz a Sprint Kft. műanyag cső ajánlata is. Tartsanak egy helyszíni szemlét. A megállapodás-tervezetet elkészítik.

Dormán Jenő a kivitelezésre kérjenek ajánlatot a Cseke Kft-től is.

- a pályázat beadásra került az iskolai konyha felújítására, valamint a termelői piacra. A járda pályázatot vissza kellett vonni mivel építésre szól az engedélyük nem pedig felújításra.

- a falunap szervezése folyamatban van, újra megbeszélés lesz a szervezőkkel

- A kórházzal együttműködési megállapodást kötöttek, pályázat keretében lesz lehetőség egészségügyi szürővizsgálatokra.

- óvodában 2 üres óvónői állás meghirdetésre került.

- a polgárőr irodahelyiség bérlésére ajánlat érkezett, kozmetikai szalon üzemelne itt, de ebben az esetben a polgárőröknek más helyiséget kell biztosítani, a tanácsterem előtti kis helyiség alkalmas lenne erre, a polgárőrökkel kell róla beszélni ha a képviselőtestület ezt támogatja.

Bogár István az mindenképpen jó lenne ha szolgáltatás bővülne, beszélni kell a polgárőrökkel.

- a temető melletti park rendbetételére kért ajánlatot 360.000,- Ft-ért vállalnák a rendbetételét, erre majd ősszel visszatérnek.

**Közművelődési értéknövelő támogatás pályázat**

Tóth István Jánosné polgármester elmondta, hogy lehetőség van közművelődési érdekeltségnövelő támogatás pályázat benyújtására, amelyhez 500.000,- Ft önerőt kell biztosítani. Javasolta, hogy a pályázatot nyújtsák be.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 35/2017(VI.27.) számú határozata**

Teskánd Község képviselőtestülete pályázatot nyúlt be az emberi erőforrások minisztere – a belügyminiszterrel, a nemzetgazdasági miniszterrel egyetértésben –meghirdetett a Magyarország 2017. évi központi költségvetéséről szóló 2016. évi XC. törvény (továbbiakban Kvtv.) 3. melléklet II. 4. a. pontja szerinti

**Közművelődési érdekeltségnövelő támogatás**

c. pályázati kiírásra.

Az önkormányzat által vállalt önerő: 500.000 Ft

A pályázat kedvező elbírálását követően Teskánd Község Önkormányzata módosítja költségvetését, és a pályázatban vállalt önerőt a megfelelő soron szerepelteti.

A képviselő-testület felhatalmazza Tóth István Jánosné polgármestert a pályázat benyújtására

Határidő: folyamatos

Felelős: Tóth István Jánosné polgármester.

**Helyi közművelődési feladatok ellátásáról szóló rendelet módosítása**

Tóth István Jánosné polgármester elmondta, hogy a pályázat beadásához szükséges az önkormányzat közművelődési rendeletének módosítása, kérte, hogy módosítást az közművelődési intézmény nevének meghatározásával fogadják el.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő rendeletet alkotta:

**Teskánd Község Önkormányzata 10/2017. (VII.03.) önkormányzati rendelete**

**/ az önkormányzat helyi közművelődési feladatok ellátásáról szóló 2/2003. (II. 03.) önkormányzati rendelet módosítása a jegyzőkönyv melléklete./**

**Vassné Adorján Krisztina kérelme**

Előadó: Tóth István Jánosné polgármester

Tóth István Jánosné polgármester ismertette Vassné Adorján Krisztina rendezési terv módosítás kérelmét. Javasolta, hogy az eddigi gyakorlatnak megfelelően a módosítást az önkormányzat elindítja, de az ezzel kapcsolatos költségek a vevőt terhelik.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozták:

**Teskánd Község Önkormnányzata 36/2017. (VI. 27.) számú határozata**

Teskánd Község Önkormányzat Képviselőtestülete hozzájárul ahhoz, hogy a kialakítandó 075/47. hrsz. ingatlan terület MÁ-1-es besorolásból Lf besorolásba kerüljön.

A településrendezési terv módosításával járó költségeket a kérelmező fizeti.

Tóth István Jánosné polgármester

- a településarculati kézikönyvet minden önkormányzatnak el kell készíteni, ehhez 1 millió forint állami támogatást fognak kapni.

-Vis-maior pályázati munkák folynak.

**Könyvtárellátási Szolgáltató Rendszer működéséről beszámoló**

Tóth István Jánosné polgármester ismertette a Deák Ferenc Megyei és Városi Könyvtár szakmai tevékenységéről szóló beszámolót.

Hozzászólás nem volt, szavazásra került sor, a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 37/2017. (VI.27.) számú határozata**

Teskánd Község Önkormányzat Képviselőtestülete a Deák Ferenc Megyei és Városi Könyvtár 2016. évi tevékenységéről szóló szakmai beszámolót elfogadja.

**Rendkívüli Önkormányzati támogatás**

Tóth Istvánné polgármester elmondta, hogy a 2017. évi központi költségvetésről szóló 2016. évi XC törvény 3. melléklete III.1. pontja alapján lehetőség van rendkívüli támogatási igény benyújtására, amely lehetőséggel az önkormányzat éljen.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 38/2017. (VI. 27.) számú határozata**

Teskánd Község Önkormányzat Képviselőtestülete a 2017. évi központi költségvetésről szóló 2016. évi XC. törvény 3. melléklet III. 1. pontja szerinti települési önkormányzatok rendkívüli támogatására igényt nyújt be 2017. évre.

**Rendkívüli önkormányzati támogatás – szociális támogatásra**

Tóth Istvánné polgármester elmondta, hogy a 2017. évi központi költségvetésről szóló 2016. évi XC törvény 3. melléklete III.1.c. pontja alapján lehetőség van rendkívüli szociális támogatási igény benyújtására, amely lehetőséggel az önkormányzat éljen.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 39/2017. (VI. 27.) számú határozata**

Teskánd Község Önkormányzat Képviselőtestülete a 2017. évi központi költségvetésről szóló 2016. évi XC. törvény 3. melléklet III. 1.c pontja szerinti rendkívüli szociális támogatására igényt nyújt be 2017. évre.

Simon Viktória elmondta, hogy a védőnői rendelő nyáron a csecsemő tanácsadások idején, amely délben van annyira átmelegszik, hogy szinte elviselhetetlen. Erre valamilyen megoldást kellene találni. Megoldás lehetne esetleg klíma berendezés felszerelése.

Tóth István Jánosné tud a problémáról beszélt a védőnővel is. Ajánlatot kérnek klímára, valamint redőny felszerelése is segítene.

Patakiné Sümegi Mária Erzsébet a védőnői támogatásból nem lehetne ezt megoldani.

Tóth István Jánosné ebből a támogatásból nem marad erre.

Bogár István a sportpályánál lévő hulladékszigetnél megjelentek a rágcsálók, sürgősen intézkedni kellene. Jelenleg is a konténerek mellé pakolják a szemetet és más községekből is ide hozzák, mivel több helyen is megszüntetésre került a hulladéksziget. Javasolta, hogy a hulladékszigetet számoltassák fel.

A javaslattal a képviselőtestület tagjai egyetértettek.

Tóth István Jánosné polgármester a hulladéksziget megszüntetésére az intézkedést kezdeményez.

Dormán Jenő a Petőfi utca 63. szám előtt a gyalogjárdán nem lehet közlekedni, mivel a faágak benyúlnak a járdára.

Tóth István Jánosné a tulajdonossal felveszik a kapcsolatot.

Bogár István a vis maior pályázat keretében lesz-e lehetőség az uszoda mennyezetének festésére.

Tóth István Jánosné polgármester csak javítási munkák férnek bele.

A következő 4./ napirendi pontot a képviselőtestület zárt ülés keretében tárgyalta

Kmf.

**Tóth István Jánosné Fazekas István**

**polgármester jegyző**

Bogár István Simon Viktória

jegyzőkönyv-hitelesítők